# ונואטו

רפובליקת ונואטו
Ripablik blong Vanuatu
 Republic of Vanuatu
République du Vanuatu|

|  |  |
| --- | --- |
| דגל | סמל |

 |
|  |
|
לחצו כדי להקטין חזרה

לחצו להגדלה
 |
|
מוטו לאומי |
תנו לנו לעמוד איתנים מול אלוהים |
|
המנון לאומי |
אנו, אנו, אנו המנון |
|
ממשל |
|
משטר |
רפובליקה |
|
ראש המדינה |
נשיא ונואטו  |
|
נשיא ונואטו |
ניקניקה ורוברבו  |
|
ראש הרשות המבצעת |
ראש ממשלת ונואטו  |
|
ראש ממשלת ונואטו |
בוב לוגמן  |
|
שפה רשמית |
ביסלמה, אנגלית, צרפתית |
|
עיר בירה |
פורט וילה ﻿ / ﻿ (והעיר הגדולה ביותר) |
|
רשות מחוקקת |
הפרלמנט של ונואטו  |
|
גאוגרפיה |
|
יבשת |
אוקיאניה |
|
שטח יבשתי | 12,189 קמ"ר (163 בעולם) |
|
אחוז שטח המים |
זניח |
|
אזור זמן |
UTC +11 |
|
היסטוריה |
| הקמה |   |
|
עצמאות מבריטניה וצרפת |
30 ביולי 1980 |
|
ישות קודמת |  קונדומיניום ההברידים החדשים |
|
דמוגרפיה |
| אוכלוסייה (הערכה 1 ביוני 2026) |
342,099 נפש (182 בעולם) |
|
צפיפות |
28.07  נפש לקמ"ר (192 בעולם) |
|  |
|

|  |
| --- |
| **אוכלוסייה לפי גיל** |
|

|  |  |  |  |  |
| --- | --- | --- | --- | --- |
|   |   |   |   |   |

 |
|

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 |  | 10 |  | 20 |  | 30 |  | 40 |  | 50 |  | 60 |  | 70 |  | 80 |  |

 |
| בגיל 0–14 | 38.31% |
| בגיל 15–24 | 17.64% |
| בגיל 25–54 | 34.37% |
| בגיל 55–64 | 5.38% |
| בגיל 65 ומעלה | 4.30% |

 |
|
כלכלה |
|
תמ"ג (2024) |
1.16 מיליארד דולר (199 בעולם) |
|
תמ"ג לנפש |
3,394 דולר (153 בעולם) |
|
מדד הפיתוח האנושי (2023) |
0.621 (146 בעולם) |
|
מדד ג'יני |
32.3 (נכון ל־2019)  |
|
מטבע |
ואטו‏ (VUV) |
|
בנק מרכזי |
בנק המילואים של ונואטו  |
|
שונות |
|
סיומת אינטרנט |
vu |
|
קידומת בין־לאומית |
678 |
| www.gov.vu |
|
(למפת ונואטו מוגדלת)פורט וילה
לוגנוויל
לאקאטורו
**האוקיינוס השקטים האלמוגים**ונואטו(למפת ונואטו רגילה)פורט וילה
לוגנוויל
לאקאטורו
**האוקיינוס השקטים האלמוגים**ונואטו |
|   |

תופים מחורצים אשר שימשו כסמל מעמדי, מוצגים בימינו במוזיאון קה בראנלי שבפריז
**רפובליקת ונואטו** (בביסלמה: **Ripablik blong Vanuatu**, באנגלית: **Republic of Vanuatu**, בצרפתית: **République du Vanuatu**), לשעבר **קונדומיניום ההברידים החדשים** (בצרפתית: **Condominium des Nouvelles-Hébrides**), היא מדינת איים קטנה בדרום־מערב האוקיינוס השקט.

## אטימולוגיה

השם "ונואטו" (**Vanuatu**) הוא הלחם בסיסים של המילה "ונואה" ("אדמה") הקיימת במספר שפות אוסטרונזיות והמילה "טו" ("עומד") הלחם הבסיסים מסמל את מעמדה העצמאי של ונואטו.

## גאוגרפיה

83 איים געשיים מרכיבים את הארכיפלג של ונואטו, הנמצא באוקיאניה, באזור מלנזיה באוקיינוס השקט, כ-2,172 ק"מ מצפון מזרח לסידני באוסטרליה. האיים, היוצרים צורה הדומה לאות הלטינית "Y", משתרעים על שטח ים של כ-150,000 קמ"ר. שטח האיים כ-12,200 קמ"ר, כאשר קרוב למחצית ממספר זה מהווה שטחם של שני איים, אספירטו סנטו (Espiritu Santo - האי הגדול ביותר בוונואטו) ומלקולה (Malekula). עיר הבירה הקטנה היא פורט וילה (Port Vila), הנמצאת באי אֶפַטֶה (Efate).

ונואטו שוכנת באזור אקלים משווני, כלומר אזור בעל משקעים רבים והפרשי טמפרטורות בין עונה לעונה הם קטנים וכך אף ההבדלים בטמפרטורה בין יום לבין לילה.

בתשעה מתוך 83 האיים שוכנים הרי געש פעילים, הגבוה ביניהם הוא טאבוומאסאנה (Tabwemasana), המתנשא לגובה של 1,879 מטר ולומבנבן לגובה של כ-1,500 מטרים.
איי ונואטו נוצרו לפני כשני מיליון שנה מלבה שהתפרצה ממעמקי האדמה. האיים בנויים מהרי געש קדומים המכוסים בשוניות אלמוגים מאובנות ובשוניות בנות ימינו. עקב כך המסלע של האיים הוא בעיקר בזלתי, עם שכבות של אבן גיר. כל הארכיפלג של איי ונואטו הוא תוצאה של פעילות געשית וסייסמית, הוא ממוקם באזור שמוגדר על ידי גאולוגים בשם "חגורת האש של האוקיינוס השקט". ונואטו מצויה באזור הפחתה בה שוקע הלוח הפסיפי מתחת ללוח האוסטרלי בקצב של כ-10 ס"מ בשנה. התוצאה היא התפרצויות געשיות ורעידות אדמה תכופות היוצרות בעקבותיהן גלי צונאמי.
רעידות האדמה באזור הגיעו לעוצמה של 7.3 בסולם ריכטר, וגלי הצונאמי הגיעו למרחק של כשני ק"מ אל פני האי.

ב-13 במרץ 2015 פגעה באיים סופת הציקלון פאם וגרמה הרס נרחב. זהו כנראה אסון הטבע החמור בתולדות ונואטו.

ב-8 בינואר 2023 פקדה את האזור רעידה בעוצמה של 7.2 בסולם ריכטר.

## היסטוריה

על פי ממצאים ארכאולוגיים, האיים היו מיושבים כבר לפני כ-3,300 שנה.

האיים התגלו לראשונה על ידי הספרדים בשנת 1606 ואירופאיים חזרו לאיים בשנת 1778. השליטה באיים הייתה בידי האנגלים והצרפתים, ושליטה קולוניאלית זו נמשכה עד שהאיים קיבלו עצמאות בשנת 1980. לאחר כניעת צרפת לגרמניה במלחמת העולם השנייה הוביל הנציב התושב, אנרי סוטו, את ונואטו להצטרף אל שורות צרפת החופשית, ובאסיפה כללית ב-20 ביולי 1940 הוחלט על כך ברוב עם. בנוסף לכך, עקב התקדמות היפנים במהלך המערכה באוקיינוס השקט הגיע כוח צבא אמריקאי גדול לאזור, נוסף לכוח מקומי שהוקם, מה שהוביל לשיפור בכל תחומי החיים באיים גם לאחר המלחמה.

## פוליטיקה

המדינה עצמאית משנת 1980. בראש המדינה עומד נשיא עם זכויות חלקיות. הנשיא נבחר על ידי בית הנבחרים למשך חמש שנות כהונה. בבית הנבחרים ישנם 52 חברי פרלמנט, שנבחרים אחת לארבע שנים.

הכוחות הניידים של ונואטו, הצבא של המדינה, מבוסס על מתנדבים וכולל כ-300 אנשים.

## כלכלה

תושבי האיים מתקיימים בעיקר מחקלאות (אוטרקית ברובה), דיג ומכירת זכויות דיג למדינות אחרות. כ-65% מכוח העבודה עוסקים בחקלאות. התעשייה מועטה, התיירות הנכנסת נאמדת ב-50 אלף תיירים בשנה (נכון ל-2007).

המדינה נמצאת בראש דירוג המדינות לפי מדד האושר העולמי לשנת 2006.

החל מאוקטובר 2017, הפכה ונואטו למדינה הראשונה בעולם שמאפשרת לקנות אזרחות תמורת ביטקוין, אחרי שהודיעה כי החלה לקבל תשלומים במטבע הדיגיטלי בתוכנית האזרוח של המדינה.

## דמוגרפיה

אוכלוסיית ונואטו מונה כ-308 אלף איש. תוחלת החיים הממוצעת היא 75.1 שנים: 73 לגבר ו-77 לאישה. קצב הריבוי הטבעי עומד על 1.63% לשנה, כאשר שיעור הפריון עומד על 3.6 צאצאים לאישה.

באיים מדוברות יותר ממאה שפות שונות. השפה המקובלת היא ביסלמה, שפה קריאולית המורכבת ממילים במספר ניבים מקומיים, אנגלית ומעט צרפתית. השפות הרשמיות הן ביסלמה, צרפתית ואנגלית הנהנות ממעמד זהה.

האוכלוסייה מורכבת מ-94% מלנזים, 4% צרפתים ובריטים, והשאר וייטנאמים, סינים, ופולינזים.

### דתות

הדת העיקרית היא נצרות, על זרמיה השונים, בעיקר פרסביטריאנים, קתולים ואנגליקנים וכן מיעוט אדוונטיסטים של היום השביעי - נוצרים אשר נחים מעבודה בשבת, אינם אוכלים חזיר ותומכים בישראל. ישנה תנועה של חסידי פולחן מטען באי טאנה.
חלק ניכר מהנוצרים באי משלבים באמונתם מוטיבים מהאמונות הילידיות הקודמות.

## תרבות

בשנת 2008 הוכרז מתחם צ'יף רוי מאטה כאתר מורשת עולמית.

תרבות ונואטו מושפעת מתרבויות שונות, תוצאה של הגירה ממדינות רבות.
כ-4% מאוכלוסיית ונואטו הם ממוצא צרפתי ובריטי כאשר החלק הצרפתי מהווה קבוצה משמעותית הקהילה הצרפתית היא שריד מהתקופה הקולוניאלית אז האיים נשלטו במשותף על ידי צרפת ובריטניה במסגרת הקונדומיניום של ההברידים החדשים - השם הקולוניאלי הצרפתי של ונואטו לפני עצמאותה ב-1980 - השפה הצרפתית נותרה נפוצה בבתי ספר במוסדות דתיים ובעסקים הצרפתים במדינה פועלים בעיקר בתחומי החקלאות קקאו וקפה המסחר והתיירות שם ניתן למצוא מסעדות ובתי מלון בסגנון צרפתי. ממשלת צרפת שומרת על קשרים הדוקים עם הקהילה הצרפתית במדינה באמצעות סיוע חינוכי וכלכלי ומפעילה נציגויות דיפלומטיות. לעומת זאת הקהילה הבריטית קטנה יותר, ולמרות שהאנגלית היא שפה רשמית השפעתה התרבותית פחותה. מערכת המשפט והחינוך במדינה עדיין שואבות השראה מהמודל הבריטי, אך מאז עצמאות ונואטו בריטניה צמצמה את נוכחותה וניתקה קשרים כלכליים רבים. רוב הבריטים שהיו חלק מהקונדומיניום עזבו את האיים לאחר קבלת העצמאות.

ונואטו מפורסמת בזכות תושביה השמחים, ואף הוכתרה כ"מדינה השמחה בעולם" על ידי מגזין תיירות. בנוסף, האזור התפרסם בזכות הר הגעש הפעיל יאסור, אחד הנגישים ביותר בעולם, הנמצא באי טאנה. טקס מסורתי הנערך באי פנטקוסט מדי שנה בחודשים אפריל-מאי, הוליד את הרעיון לקפיצת הבאנג'י המפורסמת. באיים צולמה העונה התשיעית של תוכנית הריאליטי האמריקנית הישרדות.

## קישורים חיצוניים

* אתר האינטרנט הרשמי של ונואטו (באנגלית)
* ונואטו און-ליין
* המשרד הלאומי לתיירות של ונואטו
* בקרו בונואטו
* המדינה שמפחדת להיעלם רוצה לתבוע את העולם, באתר ynet, 22 בנובמבר 2018
* יפעת סלע, ‏ונואטו – האיים שנפלו מגן העדן והתפזרו במים, באתר GoTravel
* ונואטו, באתר אנציקלופדיה בריטניקה (באנגלית)

## הערות שוליים